CELEX: 62016CN0158
Language: da
Date: 2016-03-16 00:00:00
Title: Sag C-158/16: Anmodning om præjudiciel afgørelse indgivet af Juzgado Contencioso-Administrativo n° 1 de Oviedo (Spanien) den 16. marts 2016 — Margarita Isabel Vega González mod Consejería de Hacienda y Sector Público de la Administración del Principado de Asturias

13.6.2016   
            
            
               DA
            
            
               Den Europæiske Unions Tidende
            
            
               C 211/30
            
         
      Anmodning om præjudiciel afgørelse indgivet af Juzgado Contencioso-Administrativo no 1 de Oviedo (Spanien) den 16. marts 2016 — Margarita Isabel Vega González mod Consejería de Hacienda y Sector Público de la Administración del Principado de Asturias
      (Sag C-158/16)
      (2016/C 211/38)
      Processprog: spansk
      
         Den forelæggende ret
      
      Juzgado Contencioso-Administrativo no 1 de Oviedo
      
         Parter i hovedsagen
      
      
         Sagsøger: Margarita Isabel Vega González
      
         Sagsøgt: Consejería de Hacienda y Sector Público de la Administración del Principado de Asturias
      
         Præjudicielle spørgsmål
      
      
                  1)
               
               
                  Skal begrebet »ansættelsesvilkår«, der er omhandlet i § 4 i rammeaftalen vedrørende tidsbegrænset ansættelse, der indgår i bilaget til Rådets direktiv 1999/70/EF (1) af 28. juni 1999 om tidsbegrænset ansættelse, fortolkes således, at det omfatter den retlige situation, hvor en arbejdstager i et tidsbegrænset ansættelsesforhold, der er blevet valgt til et repræsentativt politisk hverv, i lighed med en fastansat arbejdstager kan anmode om og opnå, at ansættelsesforholdet sættes i bero, med henblik på at vende tilbage til stillingen, når det pågældende parlamentariske hverv er udløbet?
               
            
                  2)
               
               
                  Skal princippet om ikke-diskrimination, der er omhandlet i § 4 i rammeaftalen vedrørende tidsbegrænset ansættelse, der indgår i bilaget til Rådets direktiv 1999/70/EF af 28. juni 1999 om tidsbegrænset ansættelse, fortolkes således, at det er til hinder for en regional lovgivning såsom lov nr. 3/1985 om en plan for de offentligt ansatte i Asturien, der i artikel 59, stk. 2, fuldstændigt udelukker midlertidigt ansatte tjenestemænd fra at opnå anerkendelse af en administrativ situation med særlige tjenester, når de bliver valgt til medlemmer af parlamentet, mens denne ret anerkendes for fastansatte tjenestemænd?
               
            
         (1)  EUT L 1999, L 175, s. 43.